Univerzita Mateja Bela v Banskej Bystrici

Univerzita Mateja Bela v Banskej Bystrici so sídlom v Banskej Bystrici bola zriadená dňom 1. júla 1992. Univerzita Mateja Bela nadväzuje na tradíciu vyššieho pedagogického vzdelávania v Banskej Bystrici po 2. svetovej vojne. Najprv bola v školskom roku 1949/1950 v Banskej Bystrici založená pobočka Pedagogickej fakulty pri Slovenskej univerzite v Bratislave. V roku 1954 vznikla v Banskej Bystrici prvá vysoká škola - tzv. Vyššia pedagogická škola. 1. septembra 1964 bola premenovaná na Pedagogickú fakultu. Základ novej univerzity – súčasnej Univerzity Mateja Bela - vznikol zlúčením Vysokej školy ekonomiky služieb a cestovného ruchu a Pedagogickej fakulty v roku 1992. Univerzita je pomenovaná podľa Mateja Bela, slovenského polyhistora, encyklopedistu, filozofa, pedagóga, kazateľa a osvietenca. Vznikla zlúčením Fakulty ekonomiky služieb a cestovného ruchu v Banskej Bystrici (FESCR) Vysokej školy ekonomickej (VŠE) Bratislava a Pedagogickej fakulty v Banskej Bystrici. Spočiatku mala univerzita tri fakulty: Ekonomickú fakultu, Fakultu humanitných a prírodných vied a Pedagogickú fakultu. V roku 1995 sa Fakulta humanitných a prírodných vied rozdelila na dve samostatné fakulty. V akademickom roku 2016/2017 mala univerzita takmer 8 000 študentov. Z tohto počtu bolo zahraničných študentov 2,5 %. Fakulty Univerzita Mateja Bela má v súčasnosti 7 fakúlt: Ekonomická fakulta Filozofická fakulta (v rokoch 1995 – 2013 s názvom Fakulta humanitných vied) Fakulta politických vied a medzinárodných vzťahov Fakulta prírodných vied Pedagogická fakulta Právnická fakulta Fakulta telesnej výchovy, športu a zdravia Vedenie univerzity Prvým rektorom bol prof. PhDr. Ján Findra, DrSc. Súčasným rektorom univerzity je od 18. novembra 2014 docent Ing. Vladimír Hiadlovský, PhD., bývalý dekan Ekonomickej fakulty UMB. Vo funkcii nahradil prof. PhDr. Beatu Kosovú, CSc., ktorá bola rektorkou od roku 2006. Doc. Vladimír Hiadlovský bol 9. mája 2018 akademickým senátom univerzity za rektora zvolený aj na funkčné obdobie rokov 2018 až 2022. 6. mája 2026 bol do funkcie rektora znovu zvolený doc. Hiadlovský. Referencie Literatúra FIRC, Michal a kol. 20 rokov Pedagogickej fakulty v Banskej Bystrici, 1954 – 1974. 1. vyd. Martin : Osveta, 1975. 140 s. FREMAL, Karol (zodp. red.). Pamätnica vysokého školstva v Banskej Bystrici 1954 – 1994. 1. vyd. Banská Bystrica : Univerzita Mateja Bela, 1994. 170 s. ISBN 80-85162-71-7. MARTULIAK, Pavol a kol. Dvadsaťročná Univerzita Mateja Bela v Banskej Bystrici : Zo stránok histórie jubilujúcej Univerzity Mateja Bela v Banskej Bystrici a jej predchodkýň. 1. vyd. Banská Bystrica : TRIAN, 2012. 241 s. ISBN 978-80-89371-13-6. Iné projekty Commons ponúka multimediálne súbory na tému Univerzita Mateja Bela v Banskej Bystrici Externé odkazy Oficiálna stránka univerzity Archivované 2015-07-04 na Wayback Machine Pavol Martuliak a kol. – Dvadsaťročná Univerzita Mateja Bela v Banskej Bystrici